Na temelju članaka 2. stavak 3. točke a., d., f. i g., 7. točka b), 36. i 57. Zakona o Centralnoj banci Bosne i Hercegovine („Službeni glasnik BiH“, br. 1/97, 29/02, 8/03, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine, na 7. sjednici održanoj dana 28.07.2023. godine i 8. sjednici održanoj dana 29.08.2023. godine, donosi

**ODLUKU**

**o izmjenama i dopunama Odluke o utvrđivanju i održavanju obveznih rezervi i utvrđivanju naknade na iznos rezervi**

**Članak 1.**

U Odluci o utvrđivanju i održavanju obveznih rezervi i utvrđivanju naknade na iznos rezervi („Službeni glasnik BiH“, br. 70/21, 53/22, 81/22 i 43/23) u članku 7. stavku (1) riječi „30. rujna 2023. godine“ mijenjaju se i glase: „31. prosinca 2023. godine“.

**Članak 2.**

(1) U članku 11. u točki b) na kraju rečenice brišu se riječi „u KM“.

(2) U točki c) na kraju rečenice brišu se riječi „u EUR“.

(3) Iza točke s) interpunkcijski znak točka zamjenjuje se interpunkcijskim znakom zarez i dodaje se nova točka t) koja glasi:

„t) rezidualni rok dospijeća predstavlja preostali rok do dospijeća obveza što podrazumijeva da se depoziti i pozajmljena sredstva sa ročnošću „do jedne godine“ i „preko jedne godine“ u „Izvještaj za obračun obvezne rezerve“ trebaju evidentirati prema preostalom roku do dospijeća obveza.“

**Članak 3.**

Iza članka 11. dodaje se novi članak 11a. koji glasi:

**„Članak 11a.**

(1) U prijelaznom periodu od 01.01.2024. do 30.09.2024. godine (u daljem tekstu: prijelazni period) banka će obračunatu obveznu rezervu u EUR održavati držanjem 95% KM protuvrijednosti obračunate obvezne rezerve u EUR na računu rezervi u KM i držanjem 5% obračunate obvezne rezerve u EUR na računu rezervi u EUR.

(2) Centralna banka će tokom prijelaznog perioda:

1. na dio sredstava obvezne rezerve u EUR koji banka u skladu sa stavkom (1) ovog članka drži na računu rezervi u KM obračunati naknadu po pripadajućoj stopi koja se odnosi na sredstva obvezne rezerve u EUR iz članka 7. stavak (3) točke a) ove odluke, a
2. na sredstva iznad obvezne rezerve na računu rezervi u KM, odnosno na računu rezervi u EUR obračunati naknadu po pripadajućim stopama iz članka 7. stavak (2) točke b) ove odluke, odnosno iz članka 7. stavak (3) točke b) ove odluke.

(3) Tokom prijelaznog perioda:

1. obvezna rezerva u EUR banke izračunava se množenjem devizne osnovice za obračun obvezne rezerve sa odgovarajućom stopom obvezne rezerve i predstavlja minimalan iznos sredstava koje banka mora kao prosječne dnevne rezerve u razdoblju održavanja, držati na računu rezervi u EUR i na računu rezervi u KM kod Centralne banke;
2. ukupna obvezna rezerva na računu rezervi u KM banke predstavlja zbir prosječnih dnevnih obveznih rezervi u KM i dijela prosječnih dnevnih obveznih rezervi u EUR utvrđenog na način propisan stavkom (1) ovog članka za radne dane u toku razdoblja održavanja;
3. ukupna obvezna rezerva na računu rezervi u EUR banke predstavlja zbir dijela prosječnih dnevnih obveznih rezervi u EUR utvrđenog na način propisan stavkom (1) ovog članka za radne dane u toku razdoblja održavanja.“

**Članak 4.**

U Odluci o izmjenama i dopunama Odluke o utvrđivanju i održavanju obveznih rezervi i utvrđivanju naknade na iznos rezervi („Službeni glasnik BiH“, br. 43/23) u članku 9. stavku (1) riječi „01.10.2023. godine“ mijenjaju se i glase: „1. siječnja 2024. godine“, a u stavku (2) istog članka riječi „30. rujna 2023. godine“ mijenjaju se i glase: „31. prosinca 2023. godine“.

**Članak 5.**

Ova odluka stupa na snagu osmog dana od dana objavljivanja u „Službenom glasniku Bosne i Hercegovine“, a objavit će se i u „Službenim novinama Federacije Bosne i Hercegovine“, „Službenom glasniku Republike Srpske“ i „Službenom glasniku Brčko distrikta Bosne i Hercegovine“.

**Predsjedatelj**

**Upravnog vijeća Centralne banke**

Broj: UV-122-02-1-1499-3/23 **Bosne i Hercegovine**

Sarajevo, 29.08.2023. godine

**GUVERNER**

**dr. Senad Softić**